AINEALASED TESTID JA REFLEKSIOON.

**Quizizz.com**

Koostasin vene keele tundides sõnade õppimiseks ja kordamiseks quizizzes teste erinevatele klassidele. 6. klass sai peale vaheaega üle korrata varem õpitud teemakohast sõnavara. 7. klassiga õppisime tunnis mängulises vormis eelnevalt sõnad selgeks ning siis said nad enda teadmised proovile panna. 8. klassiga kasutasin quizizze keskkonda rohkem kui teiste klassidega, nemad said õppida sõnu ka kodutööna. Live game’ina oli neil küsimusi vähem (umb. 15), sest tunnijooksul on mul tavaks kontrollida erinevaid osaoskusi. Kodutööna lisasin neile sõnu juurde, et kõik õpitavad sõnad saaks õpilane TK-ks üle korratud.

Meeldis selle testivahendi keskkonna puhul see, et sellel on palju rakendusvõimalusi. See võimaldab õpilastel sõnu iseseisvalt kodus õppida ja/või korrata. Õpetaja saab ka ülevaate, kui mitu õpilast on kodus õppinud, annab hea ülevaate missugused sõnad on õpilaste jaoks keerulisemad/lihtsamad. Enda tundide põhjal võin öelda, et õpilastele meeldis see keskkond väga, tekitas võistlusmomente ja kohati ka hasarti. Õpilaste tähelepanu oli aga suunatud õppimisele, nad ei tegelenud tundides kõrvaliste asjadega ning osa neist soovis mitu korda testi sooritada. Hästi lihtne keskkond, mida kindlasti tulevikus veel kasutan.

**quizizz.com/join?gc=403613**

**quizizz.com/join?gc=088573**

**quizizz.com/join?gc=791416**

**Learningapps.com**

Olen palju kasutanud learningapps’i enda tundides, eelkõige sõnade kinnistamiseks. Olen teinud memoriini, miljonimängu, sõna-pildi kokkusobitamist, poomist, sõnasegadikku, sõnade sorteerimist. Selle keskkonna suureks plussiks on mitmekesisus ja ülesannete variatiivsus, selles saab väga palju erinevaid ülesandeid ise koostada või lasta õpilastel endil neid teha.

Praktikas kasutatud learningappsi keskkond on õpilastele meeldinud ning teevad neid harjutusi hea meelega.

<https://learningapps.org/display?v=pu4ucdsh319>

<https://learningapps.org/display?v=pvj8mc3kk19>

**Jeopardylabs.com**

Teema kordamiseks olen kasutanud varasemalt jeopardylabs’i keskkonda. See keskkond on ajamahukas nii küsimuste koostamise kui ka tunnis läbiviimise mõttes. Olen kasutanud seda tundides rühmatööna ja õpilased tegid väga hästi koostööd, neile on meeldinud rühmadevaheline võistlusmoment.